wannaphong/clean_thaiwikipedia huggingface dataset:
# เฮจิ
เฮจิ  เป็นปีศักราชของญี่ปุ่นหลังปีโฮเง็ง และก่อนปีเอเรียกุ ช่วงเวลานี้กินเวลาตั้งแต่เดือนเมษายน ค.ศ. 1159 - เดือนมกราคม ค.ศ. 1160Nussbaum, Louis-Frédéric. (2005). "Heiji" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File. จักรพรรดิผู้ครองราชย์คือ จักรพรรดินิโจ (二条天皇)Titsingh, Isaac. (1834).  Annales des emepereurs du japon, pp. 191-194; Brown, Delmer et al. (1979). Gukanshō, pp. 327-329; Varley, H. Paul. (1980). Jinnō Shōtōki, pp. 208-212.

 เปลี่ยนปีรัชศก 
 21 มกราคม ค.ศ. 1159: ได้มีการประกาศใช้ปีรัชศกใหม่คือปี เฮจิ เพื่อแสดงถึงการเริ่มต้นรัชสมัยของจักรพรรดิองค์ใหม่คือ จักรพรรดินิโจ เนื่องจากปีรัชศกก่อนหน้าคือปี โฮเง็ง ได้สิ้นสุดลงแล้วและได้มีการบังคับใช้เมื่อปีโฮเง็งที่ 4 วันที่ 20 เดือน 4 ตรงกับวันที่ 9 พฤษภาคม ค.ศ. 1159

 เหตุการณ์ในปีเฮจิ 
 23 มกราคม ค.ศ. 1159 (ปีเฮจิที่ 1, วันที่ 3 เดือน 1):องค์จักรพรรดิเสด็จพระราชดำเนินไปเยี่ยมพระราชบิดาTitsingh,  p. 191.
 19 มกราคม - 5 กุมภาพันธ์ ค.ศ. 1159 (ปีเฮจิที่ 1 , วันที่ 9-26 เดือน 1): เกิดเหตุการณ์ที่เรียกว่า กบฏปีเฮจิ
# สงครามจินชิน
สงครามจินชิน  สงครามกลางเมือง ระยะสั้น ๆ ที่เกิดขึ้นในช่วงปี ค.ศ. 672 - ค.ศ. 673 อันสืบเนื่องมาจากความขัดแย้งเรื่องสิทธิในการสืบ ราชบัลลังก์ดอกเบญจมาศ ภายหลังการสวรรคตของ จักรพรรดิเท็นจิ เมื่อปี ค.ศ. 672 ระหว่าง จักรพรรดิโคบุง พระราชโอรสของจักรพรรดิเท็นจิและ เจ้าชายโออะมะ พระราชอนุชาของจักรพรรดิเท็นจิซึ่งสุดท้ายแล้วเป็นฝ่ายเจ้าชายโออะมะที่ได้รับชัยชนะและสถาปนาพระองค์เองขึ้นเป็น จักรพรรดิเท็มมุ พร้อมกับย้ายราชธานีจาก โอมิ-โอสึ (ปัจจุบันคือ โอสึ , จังหวัดชิงะ) กลับไปยัง อะซุกะ (ปัจจุบันคือ จังหวัดนะระ)
# โรงแรมเซ็นเตอร์เชอราตัน
โรงแรมเซ็นเตอร์เชอราตัน  เป็นโรงแรมที่ตึกระฟ้าในมอนทรีออล รัฐเกแบ็ก ประเทศแคนาดา ซึ่งตั้งอยู่ที่ 1201 บูเลอวาด์โฮเน-เลอเฟกเวสต์ ในตัวเมืองมอนทรีออล ระหว่างถนนสแตนลีย์ กับถนนดรัมมอนด์

โรงแรมเซ็นเตอร์เชอราตันมี 825 ห้อง และความสูงรวม 38 ชั้นที่ 118 เมตร (387 ฟุต) สิ่งปลูกสร้างนี้ได้รับการสร้างโดยเลอ กู ปากอป์ และแล้วเสร็จในปี ค.ศ. 1982 

นักเบสบอลแห่งหอเกียรติยศชื่อดอน ดริสเดล เสียชีวิตในห้องพักหมายเลข 2518 เมื่อวันที่ 3 กรกฎาคม ค.ศ. 1993 There's Room for Memories of Drysdale in Montreal - latimes และสถานที่นี้ยังเป็นสถานที่เจ้าภาพจัดการประชุมรัฐมนตรีว่าการกระทรวงการคลังและผู้ว่าธนาคารกลางกลุ่มประเทศเศรษฐกิจขนาดใหญ่ จี 20 ณ วันที่ 24 ถึง 25 ตุลาคม ค.ศ. 2000
# แยกวิทยุ
แยกวิทยุ เป็นสี่แยกแห่งหนึ่งในกรุงเทพมหานคร เป็นจุดแบ่งเขตการปกครองระหว่างแขวงลุมพินี เขตปทุมวัน, แขวงสีลม เขตบางรัก และแขวงทุ่งมหาเมฆ เขตสาทร เป็นจุดตัดระหว่างถนนพระรามที่ 4, ถนนวิทยุ, ถนนสาทรใต้ และถนนสาทรเหนือ

สะพานไทย-เบลเยียม
สะพานไทย-เบลเยียม แต่เดิมนั้นอยู่ในกรุงบรัสเซลส์ ประเทศเบลเยียม โดยมีชื่อว่า สะพาน Viaduc Leopold II โดยสร้างขึ้นเพื่ออำนวยความสะดวกในงานเอ็กซ์โป 1958 ที่กรุงบรัสเซลส์เป็นเจ้าภาพ ซึ่งมีจุดเด่น คือ เป็นสะพานที่สามารถรื้อถอนแล้วนำไปก่อสร้างในสถานที่อื่น ๆ ได้ โดยสะพานแห่งนี้ถูกรื้อถอนลงในวันที่ 17 พฤศจิกายน พ.ศ. 2527 (ค.ศ. 1984) ประเทศเบลเยียมจึงได้บริจาคสะพานนี้ให้กับประเทศไทยเพื่อใช้อำนวยความสะดวกชั่วคราวในปี พ.ศ. 2526 เนื่องจากในสมัยนั้นการคมนาคมบริเวณช่วงนั้นและการขยายถนนพระรามที่ 4 ยังไม่เพียงพอ ซึ่งภายหลังจึงได้ปรับปรุงโครงสร้างจากสะพานชั่วคราวเป็นสะพานโครงโลหะเสริมความแข็งแรงด้วยคอนกรีต และใช้เป็นสะพานข้ามแยกวิทยุอย่างถาวรเรื่อยมาhttps://www.ananda.co.th/blog/thegenc/สะพานไทย-เบลเยี่ยม/https://fr.wikipedia.org/wiki/Boulevard_L%C3%A9opold_IIhttps://www.komchadluek.net/news/trend-news/262222

สถานที่สำคัญบริเวณทางแยก
 สถานเอกอัครราชทูตออสเตรเลียประจำประเทศไทย
 สถานเอกอัครราชทูตออสเตรียประจำประเทศไทย
 สถานเอกอัครราชทูตเดนมาร์กประจำประเทศไทย
 สถานเอกอัครราชทูตเยอรมนีประจำประเทศไทย
 สถานเอกอัครราชทูตญี่ปุ่นประจำประเทศไทย
 สถานเอกอัครราชทูตลักเซมเบิร์กประจำประเทศไทย
 20px รถไฟฟ้ามหานคร สายเฉลิมรัชมงคล สถานีลุมพินี
 สวนลุมพินี
 วัน แบงค็อก (กำลังก่อสร้าง)
# ความแตกแยกระหว่างจีน–โซเวียต
ความแตกแยกระหว่างจีน-โซเวียต (; ; 1960-1989) เป็นความเสื่อมของความสัมพันธ์ทางการทูตระหว่างสาธารณรัฐประชาชนจีน (PRC) และสหภาพสาธารณรัฐสังคมนิยมโซเวียต (USSR) ซึ่งมีสาเหตุเกิดจากความแตกต่างจากการตีความแตกต่างกันของลัทธิมากซ์-เลนินซึ่งเป็นอิทธิพลในการปกครองของจีนและโซเวียตChambers Dictionary of World History, B.P. Lenman, T. Anderson editors, Chambers: Edinburgh:2000. p. 769.

โดยทางสหภาพโซเวียต ได้มีผู้นำคนใหม่คือนีกีตา ครุชชอฟ ซึ่งมีนโยบายที่จะกำจัดความคิดแบบสตาลิน โดยการประณามขุดคุ้ยความโหดร้ายของสตาลินในการพูดที่รู้จักในชื่อ "สุนทรพจน์ลับ" และมีความคิดที่จะอยู่ร่วมกันกับกลุ่มชาติตะวันตก ทางด้านจีน เหมา เจ๋อตง ซึ่งยังมีความคิดแบบเดียวกับลัทธิมากซ์-เลนินแบบสตาลิน โดยเฉพาะระบบนารวมและการเผชิญหน้ากับชาติตะวันตก (การปฏิวัติโลก)Chambers Dictionary of World History, B.P. Lenman, T. Anderson editors, Chambers: Edinburgh:2000. p. 769.

 สาเหตุ 
ปี 1958-1959 โดยเหมา เจ๋อตงไม่ไว้ใจสหภาพโซเวียตที่เป็นพันธมิตรของประเทศสาธารณรัฐประชาชนจีน ในปี 1959 ครุชชอฟ พบกับ ไอเซนฮาวร์ (1953-1961) เพื่อลดความตึงเครียดทางการเมืองกับโลกตะวันตก สหภาพโซเวียตได้สละความช่วยเหลือในการพัฒนาอาวุธนิวเคลียร์ของจีนและไม่ได้เข้าข้างประเทศสาธารณรัฐประชาชนจีนในสงครามจีน-อินเดีย (1962) 

เหมาคาดว่าการตอบโต้ในเชิงรุกจาก ครุชชอฟ ในอุบัติการณ์ยู-2  ที่เกิดขึ้นในปี 1960 จะทำให้โซเวียตเลิกคิดที่จะอยู่ร่วมกันกับกลุ่มชาติตะวันตก ครุชชอฟเรียกร้องคำขอโทษอย่างเป็นทางการจากประธานาธิบดีไอเซนฮาวร์ที่ประชุมสุดยอดปารีส 1960 แต่ไอเซนฮาวร์ปฏิเสธ เหมาและครุชชอฟตีความการกระทำเช่นนี้ว่า ไอเซนฮาวร์ปรามาสประเทศสังคมนิยมทั้งหมด จีนตอบโต้ด้วยเรียกร้องให้ ครุชชอฟ ใช้กองกำลังกระทำการต่อต้านการรุกรานของอเมริกา เมื่อ ครุชชอฟ ไม่ตอบสนองก็เกิดถกเถียงกันในที่ประชุมบูคาเรสต์ของโลกคอมมิวนิสต์และภาคีแรงงาน แต่ละฝ่ายต่างโจมตีอุดมการณ์ของอีกฝ่าย เหมาต่อกล่าวว่าเน้น ครุชชอฟ ว่า “คนที่อ่อนแอ” ครุชชอฟ โต้กลับ เหมา โดยกล่าวว่า “เป็นคนบ้าไร้สติ”Mark, "Ideological radicalization," 49.

ในที่สุด ปี 1962 ประเทศสาธารณรัฐประชาชนจีนและสหภาพโซเวียตก็ตัดความสัมพันธ์ เหมาวิพากษ์วิจารณ์ครุชชอฟ ในวิกฤตการณ์ขีปนาวุธคิวบา (1962) ครุชชอฟตอบด้วยความโกรธว่าความคิดแบบเหมาจะนำไปสู่สงครามนิวเคลียร์ ในเวลาเดียวกันโซเวียตเข้าข้างอินเดียในสงครามจีน-อินเดีย (1962)

ความแตกแยกระหว่างจีน–โซเวียต ก็เริ่มตั้งแต่ตอนนั้น โดยโซเวียตตอบโต้โดยนำนักวิทยาศาสตร์และช่างเทคนิคโซเวียต 1,400 คนออกจากประเทศจีนที่นำไปสู่การยกเลิกโครงการมากกว่า 200 โครงการในจีน รวมถึงการพัฒนาอาวุธนิวเคลียร์และการอวกาศ การถอนตัวจากประเทศจีนทำให้เกิดความล้มเหลวทางเศรษฐกิจจีน และแผนการก้าวกระโดดไกลไปข้างหน้าล้มเหลว

 ภายหลัง 
thumb|300px|แผนที่แสดงฝ่าย
 
หลังจากนั้นจีนก็ได้ปฏิวัติทางวัฒนธรรมกวาดล้างสิ่งที่ทำให้เกิดการหยุดชะงักและส่งผลกระทบต่อประเทศทางเศรษฐกิจและสังคม ต่อมาหลังจากฟื้นตัวขึ้นมา จีนได้แข่งขันความเป็นใหญ่กับโซเวียตในกลุ่มคอมมิวนิสต์สากล เกิดความขัดแย้งจนนำไปสู่สงครามชายแดนระหว่างจีน-โซเวียตซึ่งจบลงด้วยสถานะก่อนเริ่มสงคราม สหรัฐได้เข้ามาเปิดความสัมพันธ์กับสาธารณรัฐประชาชนจีนซึ่งเป็นการถ่วงดุลยุทธศาสตร์กับสหภาพโซเวียต

หลังยุคเหมาไปความสัมพันธ์จากความตึงเครียดก็เริ่มคลายลง ก่อนความสัมพันธ์จะกลับมาอีกครั้งในปี 1989 ในยุคของมีฮาอิล กอร์บาชอฟกับเติ้ง เสี่ยวผิง
# แยกสุโขทัย
แยกสุโขทัย เป็นสี่แยกในเขตดุสิต กรุงเทพมหานคร เป็นจุดตัดระหว่างถนนสุโขทัยกับถนนพระรามที่ 5
สถานที่สำคัญบริเวณทางแยก
โรงเรียนวชิราวุธ
สำนักงานเขตดุสิต
สถานีตำรวจนครบาลดุสิต
แหล่งข้อมูลอื่น

สุโขทัย
สุโขทัย
# เขต 7 (นครโฮจิมินห์)
เขต 7  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 เขตมีประชากร 274,828 คน และมีเนื้อที่ 35.76 ตารางกิโลเมตร

เขต 7 ได้รับการเชื่อมต่อกับเขต 2 ด้วยสะพานฟู้หมี ซึ่งเปิดให้ใช้ในเดือนกันยายน ค.ศ. 2009

 เขตการปกครอง 
เขตแบ่งออกเป็น 10 แขวง 

 แขวงบิ่ญถ่วน 
 แขวงฟู้หมี 
 แขวงฟู้ถ่วน 
 แขวงเตินฮึง 
 แขวงเตินเกียง 
 แขวงเตินฟ็อง 
 แขวงเตินฟู้ 
 แขวงเตินกวี 
 แขวงเตินถ่วนดง 
 แขวงเตินถ่วนเต็ย
# เขต 8 (นครโฮจิมินห์)
เขต 8  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) 

ในปี ค.ศ. 2010 เขตมีประชากร 418,961 คน และมีเนื้อที่ 19 ตารางกิโลเมตร เขตแบ่งออกเป็น 16 เขตย่อยขนาดเล็กซึ่งเรียกว่าแขวง  มีจำนวนแขวง 1 ถึง แขวง 16

 เขตการปกครอง 
เขตแบ่งออกเป็น 16 แขวง Quận 8 , Theo trang Chính phủ Việt Nam.

 แขวง 1 
 แขวง 2 
 แขวง 3 
 แขวง 4 
 แขวง 5 
 แขวง 6 
 แขวง 7 
 แขวง 8 
 แขวง 9 
 แขวง 10 
 แขวง  11 
 แขวง 12 
 แขวง 13 
 แขวง 14 
 แขวง 15 
 แขวง 16
# การก่อการกำเริบวอร์ซอ
การก่อการกำเริบวอร์ซอ เป็นปฏิบัติการในสงครามโลกครั้งที่สองครั้งสำคัญโดยขบวนการต่อต้านใต้ดินชาวโปล เพื่อปลดปล่อยกรุงวอร์ซอจากการยึดครองของเยอรมัน มันเกิดขึ้นในช่วงฤดูร้อน ค.ศ. 1944 และมันถูกนำโดยขบวนการต่อต้านชาวโปลจากกองทัพบ้านเกิด การก่อการกำเริบอยู่ในช่วงเวลาตรงกับการล่าถอยของกองกำลังเยอรมันออกจากโปแลนด์ก่อนการรุกคืบของโซเวียต ในขณะที่เข้าใกล้เขตชานเมืองทางตะวันออกของเมือง กองทัพแดงได้หยุดปฏิบัติการการสู้รบแบบชั่วคราว ทำให้เยอรมันสามารถรวบรวมกองกำลังใหม่และปราบปรามจนเอาชนะขบวนการต่อต้านชาวโปลและทำลายล้างเมืองเพื่อเป็นการแก้แค้น การก่อการกำเริบนี้เป็นการต่อสู้เป็นเวลา 63 วันโดยได้รับการสนับสนุนจากภายนอกเพียงเล็กน้อย มันเป็นความพยายามทางทหารขนาดใหญ่เพียงครั้งเดียวของขบวนการต่อต้านของยุโรปในช่วงสงครามโลกครั้งที่สอง 

การก่อการกำเริบดังกล่าวได้เริ่มต้นขึ้น เมื่อวันที่ 1 สิงหาคม ค.ศ. 1944 ซึ่งเป็นส่วนหนึ่งของปฏิบัติการเทมเพสท์ทั่วทั้งประเทศ ได้เปิดฉากในช่วงเวลาที่การรุกลูบลิน-เบรสต์ของโซเวียต เป้าหมายหลักของชาวโปลคือการขับไล่เยอรมันออกไปจากกรุงวอร์ซอ ในขณะที่ช่วยให้ฝ่ายสัมพันธมิตรเอาชนะเยอรมนี เป้าหมายทางการเมืองเพิ่มเติมของรัฐใต้ดินโปแลนด์คือการปลดปล่อยเมืองหลวงของโปแลนด์และยืนยันอำนาจอธิปไตยของโปแลนด์ก่อนที่คณะกรรมาธิการแห่งชาติเพื่อการปลดปล่อยโปแลนด์ซึ่งโซเวียตคอยหนุนหลังจะเข้ามาควบคุม สาเหตุที่เกิดขึ้นอย่างรวดเร็วอื่นอีก ได้แก่ การคุกคามของเยอรมันที่ทำการไล่ต้อนชายฉกรรจ์ชาวโปลขนาดใหญ่สำหรับ "การอพยพ" การเรียกร้องโดยหน่วยงานชาวโปลของวิทยุมอสโคว์สำหรับการก่อการกำเริบ และความรู้สึกของชาวโปลที่ต้องการความยุติธรรมและการล้างแค้นต่อศัตรูหลังห้าปีที่เยอรมันยึดครองWarsaw Uprising 1944  www.warsawuprising.com, accessed 12 September 2019 

นักวิชาการล่าสุดนับตั้งแต่การล่มสลายของสหภาพโซเวียต ร่วมกับรายงายพยานได้เรียกร้องสู่การตั้งคำถามถึงมูลเหตุจูงใจของรัสเซียและได้เสนอว่าพวกเขาขาดการสนับสนุนสำหรับการก่อการกำเริบวอร์ซอเป็นการแสดงให้เห็นถึงความปราถนาอันแรงกล้าของโซเวียตในยุโรปตะวันออก กองทัพแดงไม่ได้เข้ามาให้การสนับสนุนแก่นักสู้ฝ่ายต่อต้านหรือการจัดหาการสนับสนุนทางอากาศ เอกสารที่ถูกปลดออกจากการเป็นเอกสารลับล่าสุดได้แสดงให้เห็นว่าโจเซฟ สตาลินได้หยุดยั้งกองกำลังของเขาอย่างแยบยลเพื่อให้ปฏิบัติการล้มเหลวและปล่อยให้ขบวนการต่อต้านชาวโปลถูกกำจัด "จุดสำคัญของข้อพิพาทระหว่างโปแลนด์และโซเวียตเหนือชายแดนตะวันออกของโปแลนด์" 

ในความเป็นจริง นักวิชาการได้ตั้งข้อสังเกตว่าช่วงเวลาสองเดือนของการก่อการกำเริบวอร์ซอถือเป็นจุดเริ่มต้นของสงครามเย็น ตามที่นักประวัติศาสตร์นามว่า Alexandra Richie ได้กล่าวไว้ สำหรับกรณี การก่อการกำเริบวอร์ซอ "ได้เปิดเผยถึงความต้องการของโปแลนด์สำหรับระบอบประชาธิปไตยและเสรีภาพแบบตะวันตก และความปราถนาอันแรงกล้าอย่างโหดเหี้ยมของสตาลินเพื่อที่จะทำให้ยุโรปตะวันออกและกลางกลายเป็นคอมมิวนิสต์หลังสงคราม" 

ความสูญเสียในช่วงการก่อการกำเริบวอร์ซอคือหายนะ แม้ว่าจำนวนความสูญเสียที่แน่ชัดนั้นไม่ปรากฏ มันเป็นการคาดคะเนว่าสมาชิกของขบวนการต่อต้านชาวโปลซึ่งเสียชีวิตประมาณ 16,000 คน และบาดเจ็บสาหัสประมาณ 6,000 คน นอกจากนี้ พลเรือนชาวโปลที่เสียชีวิตจำนวนระหว่าง 150,000 และ 200,000 คน ส่วนมากมาจากการประหารชีวิตหมู่ ชาวยิวที่ถูกปิดบังซ่อนเร้นโดยชาวโปลได้ถูกเปิดเผยโดยการกวาดล้างแบบบ้านต่อบ้านของเยอรมันและการขับไล่มวลชนในย่านใกล้เคียงทั้งหมด ความปราชัยของการก่อการกำเริบวอร์ซอยังได้ทำลายพื้นที่เมืองของโปแลนด์เพิ่มเติม
# อีดิทอะธอน
thumb|ผู้เข้าร่วมประชุมหญิงในปี ค.ศ. 2013 ของอีเวนต์อาร์ตอีดิทอะธอน ในวอชิงตัน ดี.ซี.
thumb|อีดิทอะธอนในเซาเปาลู ประเทศบราซิล ซึ่งมุ่งเป้าไปที่การสร้างและปรับปรุงบทความวิกิพีเดียที่เกี่ยวข้องกับคตินิยมสิทธิสตรี, สิทธิสตรี และสตรีที่โดดเด่น

ในโครงการของชุมชนออนไลน์ต่าง ๆ เช่น วิกิพีเดีย, โอเพินสตรีตแมป และโลคอลวิกิ อีดิทอะธอน  เป็นอีเวนต์ที่จัดขึ้นสำหรับผู้แก้ไขบทความ และปรับปรุงหัวข้อที่เฉพาะเจาะจง หรือประเภทของเนื้อหา ซึ่งมักจะรวมถึงการฝึกอบรมในการแก้ไขพื้นฐานสำหรับผู้แก้ไขรายใหม่ พวกเขามักจะเกี่ยวข้องกับการพบปะ แต่ไม่สามารถเผยแพร่ได้อย่างช่ำชองนัก ทั้งนี้ คำว่าอีดิทอะธอนเป็นคำผสมมาจากคำว่า "อีดิท" และ "มาราธอน"

วิกิมีเดียอิดิทอะธอนเกิดขึ้นจากสำนักงานใหญ่ของสาขาวิกิมีเดีย, สถาบันการศึกษาที่ได้รับการรับรอง รวมทั้งมหาวิทยาลัยโซโนมาสเตต, มหาวิทยาลัยแอริโซนาสเตต, มหาวิทยาลัยวิกตอเรียในประเทศแคนาดา เช่นเดียวกับสถาบันทางวัฒนธรรม เช่นพิพิธภัณฑ์หรือจดหมายเหตุ โดยอีเวนต์ที่จัดขึ้นประกอบด้วยหัวข้อเช่นมรดกทางวัฒนธรรม, ของที่สะสมไว้ในพิพิธภัณฑ์, ประวัติศาสตร์ของสตรี, คตินิยมสิทธิสตรี, การลดช่องว่างทางเพศของวิกิพีเดีย, ประเด็นความยุติธรรมทางสังคม และหัวข้ออื่น ๆ บรรดาสตรี และชาวอเมริกันเชื้อสายแอฟริกา รวมถึงชุมชนกลุ่มบุคคลที่มีความหลากหลายทางเพศ ต่างใช้อีดิทอะธอนในฐานะของการลดช่องว่างทางเพศและเชื้อชาติสำหรับการเข้าสู่วิกิพีเดีย ซึ่งบางส่วนได้รับการจัดโดยวิกิพีเดียในถิ่นที่อยู่ ส่วนอีดิทอะธอนที่ยาวนานที่สุดจัดขึ้นที่มูเซโอโซว์มายาของเม็กซิโกซิตีตั้งแต่วันที่ 9 ถึง 12 มิถุนายน ค.ศ. 2016 ที่อาสาสมัครวิกิมีเดียเม็กซิโกและพนักงานพิพิธภัณฑ์ได้ทำการแก้ไขในช่วง 72 ชั่วโมงอย่างต่อเนื่อง โดยอีดิทอะธอนครั้งนี้ได้รับการยอมรับจากบันทึกสถิติโลกกินเนสส์ว่ายาวนานที่สุด

นอกจากนี้ ชุมชนโอเพินสตรีตแมปยังได้เป็นเจ้าภาพจัดอีดิทอะธอนอยู่หลายครั้งเช่นกัน
# อาชิกางะ โยชิฮิซะ
อาชิกางะ โยชิฮิซะ (11 ธันวาคม ค.ศ. 1465 - 26 เมษายน ค.ศ. 1489, ดำรงตำแหน่ง ค.ศ. 1473 - 26 เมษายน ค.ศ. 1489) โชกุนลำดับที่ 9 แห่งรัฐบาลโชกุนอาชิกางะระหว่างยุคมูโรมาจิของญี่ปุ่นAckroyd, Joyce. (1982) Lessons from History: The Tokushi Yoron, p. 331.ดำรงตำแหน่งระหว่าง ค.ศ. 1473 - ค.ศ. 1489 เป็นบุตรชายคนเดียวของอาชิกางะ โยชิมาซะ โชกุนลำดับที่ 8 และภรรยาเอกของเขาคือฮิโนะ โทมิโกะTitsingh, Isaac. (1834). 

ในปี ค.ศ. 1464 โชกุนโยะชิมะซะได้แต่งตั้ง อะชิกะงะ โยะชิมิ ผู้เป็นน้องชายขึ้นเป็นทายาทแต่ในปีต่อมาคือปี ค.ศ. 1465 โยะชิฮิซะบุตรชายคนเดียวของโยะชิมะซะถือกำเนิดทำให้โยะชิมิไม่พอใจและได้ก่อกบฏที่เรียกว่า สงครามโอนิน อันเป็นจุดกำเนิดของ ยุคเซ็งโงะกุและในปี ค.ศ. 1469 โชกุนโยะชิมะซะได้แต่งตั้งโยะชิฮิซะในวัยเพียง 4 ปีขึ้นเป็นทายาท

 เหตุการณ์ในยุคของโยะชิฮิซะ 
 ค.ศ. 1473 : โชกุนโยะชิมะซะสละตำแหน่งโชกุนให้กับโยะชิฮิซะในวัยเพียง 8 ปีขึ้นดำรงตำแหน่งโชกุนสืบต่อมาทำให้โยะชิมะซะได้ดำรงตำแหน่ง โอโงโช หรือโชกุนผู้สละตำแหน่งกุมอำนาจอยู่เบื้องหลังโชกุนโยะชิฮิซะAckroyd, p. 298; n.b., Shōgun Yoshimasa was succeeded by shōgun Yoshihisa (Yoshimasa's natural son), then by shōgun Yoshitane (Yoshimasa's first adopted son), and then by shōgun Yoshizumi (Yoshimasa's second adopted son)
 ค.ศ. 1477 : สงครามโอนินที่ยืดเยื้อมานานถึง 10 ปีก็ได้สิ้นสุดลง
 ค.ศ. 1479 : ได้มีการจัดตั้งคณะที่ปรึกษาของโชกุนโยะชิฮิซะ
 26 เมษายน ค.ศ. 1489 (วันที่ 26 เดือน 3 ปี โชเคียว ที่ 3) : โชกุนโยะชิฮิซะถึงแก่อสัญกรรมในค่ายที่พักระหว่างทำสงครามกับ ซะซะกิ ทะกะโยะริ ทำให้โอโงโชโยะชิมะซะกลับมามีอำนาจบริหารราชการแผ่นดิน
 27 มกราคม ค.ศ. 1490 (วันที่ 7 เดือน 1 ปี เอ็งโตะกุ ที่ 1): โอโงโชโยะชิมะซะถึงแก่อสัญกรรม

หลังจากสงครามโอนิน รกกะกุ ทะกะโยะริ ไดเมียว แห่ง แคว้นโอมิ ได้ขยายดินแดนออกไปอย่างกว้างขวางทำให้ในปี ค.ศ. 1487 โชกุนโยะชิฮิซะจึงเริ่มทำสงครามปราบปรามทะกะโยะริแต่ก็ถึงแก่อสัญกรรมเสียก่อน

ญาติของโยะชิฮิซะคือ อะชิกะงะ โยะชิตะเนะ บุตรชายของโยะชิมิได้ขึ้นเป็นโชกุนลำดับที่ 10 สืบต่อมา
# ตำบลนาเพียง
ตำบลนาเพียง สามารถหมายถึง
 ตำบลนาเพียง อำเภอชุมแพ จังหวัดขอนแก่น
 ตำบลนาเพียง อำเภอกุสุมาลย์ จังหวัดสกลนคร
# ตำบลโนนอุดม
ตำบลโนนอุดม สามารถหมายถึง
 ตำบลโนนอุดม อำเภอชุมแพ จังหวัดขอนแก่น
 ตำบลโนนอุดม อำเภอเมืองยาง จังหวัดนครราชสีมา
# มิตซูบิชิ คอร์ปอเรชั่น
มิตซูบิชิ คอร์ปอเรชั่น  เป็นบริษัทการค้าที่ใหญ่ที่สุดในประเทศญี่ปุ่น ในเครือบริษัทมิตซูบิชิ มีธุรกิจในกลุ่มอุตสาหกรรมหลัก 7 ประเภท เช่น การเงิน การธนาคาร เครื่องจักร พลังงาน สารเคมี และอาหาร มีพนักงานรวมกันกว่า 6,000 คน
# วอลเลย์บอลเยาวชนหญิงชิงแชมป์เอเชีย 2016
วอลเลย์บอลเยาวชนหญิงชิงแชมป์เอเชีย 2016  จัดขึ้นในประเทศไทยที่ จังหวัดนครราชสีมา ระหว่างวันที่ 23 กรกฎาคม – 31 กรกฎาคม ค.ศ. 2016 โดยจะมีเพียง 2 ทีมที่ผ่านการคัดเลือกเข้าแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2017

การแบ่งกลุ่ม
อันดับที่ 1 และ 2 ของกลุ่มจะเรียงตามอันดับจากวอลเลย์บอลเยาวชนหญิงชิงแชมป์เอเชีย 2014 ตามระบบเซอร์เพนไทน์ อันดับถัดไปจะใช้วิธีจับฉลาก ยกเว้นเจ้าภาพจะอยู่อันดับ 1 กลุ่ม A โดยไม่ต้องดูอันดับคราวก่อน ตัวเลขอันดับจะแสดงในวงเล็บท้ายชื่อทีม

กลุ่ม Aกลุ่ม Bกลุ่ม Cกลุ่ม D (เจ้าภาพ) (1) (2) (3) (8) (7) (6) (5) (10) (11) (14) (13) (9) (12) (–)

 รายชื่อผู้เล่น 
 รายชื่อผู้เล่นวอลเลย์บอลเยาวชนหญิงชิงแชมป์เอเชีย 2016

สนามแข่งขัน
รอบสุดท้ายกลุ่ม A,B,D,E,Fรอบจัดอันดับ 9 - 15กลุ่ม A,C,D,G,Hจังหวัดนครราชสีมา ประเทศไทยเอ็มซีซีฮอลล์ เดอะมอลล์ นครราชสีมาสนามกีฬามหาวิทยาลัยราชภัฎนครราชสีมาความจุ (คน): 4,000ความจุ (คน): 5,000250px250px

เกณฑ์การจัดลำดับจากผลการแข่งขัน
 จำนวนแมทช์ที่ชนะ
 คะแนน
 อัตราส่วนเซ็ตที่ได้ต่อเซ็ตที่เสีย
 อัตราส่วนคะแนนที่ได้ต่อคะแนนที่เสีย
 ผลการแข่งขันจากการพบกันในแมทช์หลังสุด

แมทช์ที่มีผลการแข่งขัน 3–0 หรือ 3–1 ทีมชนะจะได้ 3 คะแนน ทีมแพ้จะได้ 0 คะแนน ส่วนแมทช์ที่มีผลการแข่งขัน 3–2 ทีมชนะจะได้ 2 คะแนน ทีมแพ้จะได้ 1 คะแนน

รอบคัดเลือก
เวลาที่แสดงเป็นเวลาในประเทศไทย (UTC+07:00).
 ผ่านเข้าสู่กลุ่ม E ผ่านเข้าสู่กลุ่ม F ผ่านเข้าสู่กลุ่ม G ผ่านเข้าสู่กลุ่ม H

กลุ่ม A

|}

|}

กลุ่ม B

|}

|}

กลุ่ม C

|}

|}

กลุ่ม D

|}

|}

รอบจัดอันดับ
เวลาที่แสดงเป็นเวลาในประเทศไทย (UTC+07:00)
คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบที่สอง

 ผ่านเข้าสู่รอบก่อนรองชนะเลิศ ผ่านเข้าสู่รอบจัดอันดับ 9–12 ผ่านเข้าสู่รอบจัดอันดับ 13–15

 กลุ่ม E 

|}

|}

 กลุ่ม F 

|}

|}

 กลุ่ม G 

|}

|}

 กลุ่ม H 

|}

|}

รอบสุดท้าย
เวลาที่แสดงเป็นเวลาในประเทศไทย (UTC+07:00)

 รอบจัดอันดับ 13–15 

 รอบจัดอันดับ 13–15 

|}

 รอบชิงอันดับที่ 13

|}

 รอบจัดอันดับ 9–12

 รอบจัดอันดับ 9–12

|}

 รอบชิงอันดับที่ 11 

|}

 รอบชิงอันดับที่ 9 

|}

 รอบ 8 ทีมสุดท้าย 

 รอบก่อนรองชนะเลิศ 

}

|}

 รอบจัดอันดับ 5–8 

|}

 รอบรองชนะเลิศ 

|}

 รอบชิงอันดับที่ 7 

|}

 รอบชิงอันดับที่ 5 

|}

 รอบชิงอันดับที่ 3 

|}

 รอบชิงชนะเลิศ 

|}

 อันดับการแข่งขัน 

อันดับทีม456789101112131415
 ผ่านการคัดเลือกเข้าแข่งขัน วอลเลย์บอลหญิงชิงแชมป์โลก รุ่นอายุไม่เกิน 20 ปี 2017

รางวัล
ผู้เล่นทรงคุณค่า: 
  หวู หาน
ตัวเซ็ตยอดเยี่ยม: 
  ทะมะกิ มัตสุอิ
ตัวบล็อกยอดเยี่ยม: 
  สวี ซิง
  หยาง หานหยู
ตัวตบหัวเสายอดเยี่ยม: 
  ไค เสียวชิง
  เระอินะ โทะโกะคุ
ตัวตบตรงข้ามยอดเยี่ยม:
  พิมพิชยา ก๊กรัมย์
ตัวรับอิสระยอดเยี่ยม:
  ยุกะโกะ ยะสุอิ

 การถ่ายทอดสด 
 ไทยรัฐทีวี ร่วมกับบริษัท สยามอินเตอร์ มัลติมีเดีย จำกัด (เอสเอ็มเอ็ม) ได้ลิขสิทธิ์ถ่ายทอดการแข่งขันวอลเลย์บอลเยาวชนหญิงชิงแชมป์เอเชีย รอบคัดเลือก รอบจัดอันดับและรอบสุดท้าย ที่จะแข่งขันที่ เดอะมอลล์นครราชสีมา เฉพาะที่ทีมวอลเลย์บอลหญิงทีมชาติไทยลงสนาม
 SMMTV ได้ถ่ายทอดสดการแข่งขันวอลเลย์บอลเยาวชนหญิงชิงแชมป์เอเชีย รอบคัดเลือก รอบจัดอันดับและรอบสุดท้าย ที่จะแข่งขันที่ เดอะมอลล์นครราชสีมา ทุกนัดตลอดการแข่งขัน รวมถึงเทปบันทึกการแข่งขันนัดต่าง ๆ ในรอบคัดเลือก รอบจัดอันดับ และรอบสุดท้าย

ดูเพิ่ม
 วอลเลย์บอลเยาวชนชายชิงแชมป์เอเชีย 2016
# เดอะมัมมี่ คืนชีพคำสาปนรกล้างโลก
เดอะมัมมี่ คืนชีพคำสาปนรกล้างโลก  เป็นภาพยนตร์ผจญภัยลำดับที่ 1 ในไตรภาคชุด เดอะ มัมมี่ กำกับและเขียนบทโดยสตีเฟน ซอมเมอส์ นำแสดงโดยเบรนแดน เฟรเซอร์, เรเชล ไวสซ์, จอห์น ฮันนาห์, อาร์โนลด์ วอสลูและเควิน เจ. โอคอนเนอร์

เดอะมัมมี่ คืนชีพคำสาปนรกล้างโลก เริ่มถ่ายทำในเดือนพฤษภาคม 1998 ที่เมืองมาร์ราคิช ประเทศโมร็อกโก โดยใช้เวลา 17 สัปดาห์ ดูแลด้านเทคนิกพิเศษโดยบริษัทอินดัสเทรียลไลต์แอนด์เมจิกและแต่งดนตรีประกอบโดยเจอร์รี โกลด์สมิธ เมื่อออกฉายในเดือนพฤษภาคม 1999 ภาพยนตร์เรื่องนี้ได้รับความนิยมและทำเงินมากกว่า 415 ล้านดอลลาร์สหรัฐ ได้รับรางวัล BMI Film Awards สาขาดนตรียอดเยี่ยมและรางวัลแซทเทิร์น สาขา Best Music และ Best Makeup และมีภาคต่อคือ เดอะมัมมี่ รีเทิร์น ฟื้นชีพกองทัพมัมมี่ล้างโลก ปี 2001

 นักแสดง 
 เบรนแดน เฟรเซอร์ รับบท ริชาร์ด "ริก" โอคอนเนลล์
 เรเชล ไวสซ์ รับบท เอฟเวอลีน คาร์นาแฮน
 จอห์น ฮันนาห์ รับบท โจนาทาน คาร์นาแฮน
 อาร์โนลด์ วอสลู รับบท อิมโฮเตป
 เควิน เจ. โอคอนเนอร์ รับบท เบนี กาบอร์
 โจนาทาน ไฮด์ รับบท ดร. อัลเลน แชมเบอร์เลน
# กีฬาฟุตบอลในโอลิมปิกฤดูร้อน 2016 – ทีมชาย – กลุ่มบี
เป็นการแข่งขันฟุตบอลโอลิมปิกฤดูร้อน 2016 ที่ประเทศบราซิล โดยมี 4 ทีมคือ สวีเดน ไนจีเรีย โคลอมเบีย ญี่ปุ่นแต่ละทีมแข่ง 3 นัด ทีมที่คะแนนมากที่สุด 2 อันดับแรก จะผ่านเข้า รอบก่อนรองชนะเลิศ ต่อไป

การแข่งขัน
การแข่งขันในเมืองมาเนาช์ ใช้เขตเวลา UTC−03:00 แต่หากเป็นเมือง ซัลวาดอร์ และ เซาเปาลู นั้นใช้เขตเวลา UTC−04:00
ตารางคะแนน

แมตช์
สวีเดน vs โคลอมเบีย

  GK  1  อันเดรียส ลินเด้ DF  2  อดัม ลุนด์ควิสต์ DF  3  อเล็กซานเดอร์ มิโลเซวิช DF  4  โยอาคิม นิลส์สัน DF  5  ปา โคนาเต้ MF  6  อับดุล คาลีลี MF  7  ไซมอน ทิบบลิง MF  8  อเล็กซานเดอร์ ฟรานส์สัน MF  9  โรบิน ไควสัน    MF  11  อาสทริต ไอดาเรวิช (c)    FW  12  มิคาเอล อิชัค   การเปลี่ยนตัวผู้เล่น: MF  17  เคน เซมา    MF  10  มัวเมอร์ ตันโควิช    FW  21  เวเมียร์ เบรีซ่า   ผู้จัดการทีม:ฮาเคน เอริงสัน  GK  1  คริสเตียน โบนิลลา DF  2  วิลเลี่ยม เตลซิโญ่ DF  3  เดวี่ บาลันต้า   DF  4  เดเวอร์ มาชาโด้ DF  13  เฮลิเบลตัน ปาลาซิออส   MF  12  อันเดรส เฟลิเป้ โรอา    MF  14  เซบาสเตียน เปเรซ   MF  15  วิลมาร์ บาร์รีโอส FW  8  ดอร์ลัน ปาบอน  FW  9  มิเกล บอร์ฆา    FW  10  เตโอฟิโล่ กูเตียร์เรซ (c)การเปลี่ยนตัวผู้เล่น: FW  11  ฮาโรลด์ เปรเซียโด้    MF  16  เควิน บาลันต้า   ผู้จัดการทีม:คาร์ลอส เรซโซโป

ผู้ช่วยผู้ตัดสิน:
อับดุลรา ออร์-ชอร์วาย (ซาอุดีอาระเบีย)
มูฮษมัด ออร์-อบากี้ (ซาอุดีอาระเบีย)
ผู้ตัดสินที่สี่:
โจเซฟ แรมตี้ (กาน่า)

ไนจีเรีย vs ญี่ปุ่น

  GK  12  ดาเนียล อเคเปยี่ DF  2  เซนต์ มันฟา DF  4  เชฮู อับดุลลาฮี DF  6  วิลเลี่ยม ทรูส-เอก็อง DF  16  สแตนลีย์ อามูซี   MF  9  อิโมห์ เอเซกิเอล    MF  10  จอห์น โอบี มิเกล (c)    MF  14  อซูบูยเก้ โอเคชุควู MF  17  มูฮามัด ยูสมัน    FW  8  โอเฮเนคาโร อีเตโบ้ FW  13  อูมาร์ ซาดิกการเปลี่ยนตัวผู้เล่น: DF  3  คิงส์ลี่ย์ มาดู    DF  15  เนดิฟเรเก้ เอฟฟ็อง    MF  12  โปโปอล่า ซาลียู่   ผู้จัดการทีม:แซมโว่ เซ๊ยเซีย  GK  1  มาซาโตชิ คุชิบิกิ DF  2  เซ โมรูย่า DF  4  ฮิโรกิ ฟูจิฮารุ DF  5  นาโอมิจิ อุเอดะ DF  6  สึคาสะ ชิโอตานิ MF  3  วาตารุ เอ็นโดะ MF  7  ริกิ ฮาราคาว่า (c)    MF  8  เรียวตะ โอชิมะ MF  10  โชยะ นากาจิมะ    MF  18  ทาคุมิ มินามิโนะ FW  13  ชินโซ โกโรกิ   การเปลี่ยนตัวผู้เล่น: FW  16  ทะกุมะ อะซะโนะ    FW  11  มูซาชิ ซูซูกิ    MF  9  ชินยะ ยาจิม่า   ผู้จัดการทีม:มาโกโตะ เทงูราโมริ

ผู้ช่วยผู้ตัดสิน:
เฟอร์เดริส คาโน่ (ฝรั่งเศส)
นิโคลัส ดานอส (ฝรั่งเศส)
ผู้ตัดสินที่สี่:
ดิเอโก้ โฮโล่ (เปรู)

สวีเดน vs ไนจีเรีย

ญี่ปุ่น vs โคลอมเบีย

ญ๊ปุ่น vs สวีเดน

โคลอมเบีย vs ไนจีเรีย
# อะเลคเซย์ โคซีกิน
อะเลคเซย์ นีโคลาเยวิช โคซีกิน  (; 21 กุมภาพันธ์ พ.ศ. 2447 - 18 ธันวาคม พ.ศ. 2523) เป็นประธานสภารัฐมนตรีแห่งสหภาพโซเวียตในช่วงสงครามเย็น ดำรงตำแหน่งคู่กับเลขาธิการพรรคคอมมิวนิสต์แห่งสหภาพโซเวียต เลโอนิด เบรจเนฟ จึงเรียกยุคนี้ว่าสมัยผู้นำร่วมเบรจเนฟ-โคชิกิน

 ประวัติ 
โคซีกินเกิดในเซนต์ปีเตอร์สเบิร์กในปี พ.ศ. 2447 เป็นบตรของครอบครัวชนชั้นแรงงาน เขาถูกเกณฑ์เข้ากองทัพแดงในช่วงสงครามกลางเมืองรัสเซียและหลังปี พ.ศ. 2464 เขากลับไปทำงานเป็นผู้จัดการโรงงานอุตสาหกรรมในไซบีเรีย ก่อนกลับเลนินกราดในช่วง พ.ศ. 2473 และได้ขึ้นมาเป็นรัฐมนตรีว่าการอุตสาหกรรม

ในช่วงสงครามรักชาติ โคซีกิน เป็นสมาชิกคนหนึ่งของคณะกรรมการป้องกันรัฐและได้รับมอบหมายในการย้ายโรงงานอุตสาหกรรมโซเวียตออกก่อนกองทัพเยอรมันจะเข้ายึด ต่อมาได้ทำหน้าที่เป็นรัฐมนตรีว่าการกระทรวงการคลังในยุคโจเซฟ สตาลิน ก่อนที่จะถูกลดตำแหน่งและไล่ออกจากโปลิตบูโรในปี พ.ศ. 2496 

หลังจากการตายของสตาลินในปี พ.ศ. 2496 นีกีตา ครุชชอฟกลายเป็นผู้นำคนใหม่ ที่ 20 มีนาคม พ.ศ. 2502 โคชิกิน ได้รับการแต่งตั้งให้ดำรงตำแหน่งประธานคณะกรรมการวางแผนของรัฐ ต่อด้วยการเป็นรองประธานสภารัฐมนตรีแห่งสหภาพโซเวียต 

ในเดือนตุลาคมปี พ.ศ. 2507 คณะกรรมาธิการเพื่อความมั่นคงแห่งรัฐ (Committee for State Security หรือ KGB) นำโดยเบรจเนฟ และ โคซีกิน ได้เข้าทำรัฐประหารยึดอำนาจจากครุสชอฟ โดยครุสชอฟถูกบีบให้ลาออกจากตำแหน่ง โคซีกินได้ขึ้นมาเป็นประธานสภารัฐมนตรีแห่งสหภาพโซเวียต โคชิกินเป็นหนึ่งในสองคนที่อำนาจในยุคผู้นำร่วม เบรจเนฟ-โคชิกิน

 หน้าทางการเมือง 
โคซีกินได้เริ่มการปฏิรูปเศรษฐกิจโซเวียต พ.ศ. 2508 ที่เรียกว่าการปฏิรูปโคซีกิน การปฏิรูปนี้มีท่าที่เปิดกว้างมากขึ้นเน้นการแก้ไขเหตุปรากสปริง (พ.ศ. 2511) ทำให้เขาเป็นหนึ่งในสมาชิกเสรีนิยมในโซเวียต สมาชิกอนุรักษ์นิยมบางส่วนเห็นนโยบายโคซีกินแหวกแนวเกินไป แต่ถึงอย่างไรก็ไม่สามารถที่จะขับไล่เขาได้แม้แต่เบรจเนฟ ในปี พ.ศ. 2513 เบรจเนฟได้รวบรวมเสียงข้างมากที่จะสามารถหยุดการปฏิรูปโคซีกินได้ 

ในปี พ.ศ. 2523 โคซีกินออกจากตำแหน่งเนื่องจากปัญหาสุขภาพและเสียชีวิตเมื่อวันที่ 18 ธันวาคมของปีเดียวกัน
# สาธารณรัฐสังคมนิยมโซเวียตคีร์กีซ
สาธารณรัฐสังคมนิยมโซเวียตคีร์กีซ (Kirghiz SSR; ) เป็นรัฐสังคมนิยมโซเวียตที่มีประชาธิปไตย และเป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งขึ้นอย่างเป็นทางการในปี 1936 และล่มสลายในปี 1991 โดยเปลี่ยนชื่อประเทศเป็น "สาธารณรัฐคีร์กีซสถาน"
# สาธารณรัฐสังคมนิยมโซเวียตคารีโล-ฟินนิช
สาธารณรัฐสังคมนิยมโซเวียตคารีโล-ฟินนิช  เป็นสาธารณรัฐของสหภาพโซเวียตมาตั่งแต่ปี 1940 จนถูกผนวกกลับเข้าไปในสหพันธ์สาธารณรัฐสังคมนิยมโซเวียตรัสเซียในปี 1956 และลดสถานะเป็นสาธารณรัฐสังคมนิยมโซเวียตปกครองตนเองคาเรลียาจนล่มสลายในปี 1991 และแทนที่โดยสาธารณรัฐคาเรลียาในปัจจุบัน